3. Oktober 2006 - Gsundheit  Hüt isch s'Mami mit mir zum Chinderarzt will ich so hööch Fieber übercho han.  Nach ere Stund womer händ müese im Wartzimmer - ja was wohl? - warte, hät dä Dokter mich undersuecht und ä Mittelohreentzündig fescht gstellt :-(  Etz chumi Nasetröpfli und abschwellendi Zäpfli über und s'Mami hofft fescht, dasses morn so besser isch. Suscht mueni dänn no Antibiotika näh!  Han zwei schlächti Nächt hinder mir, aber  s'Mami seit, ich segi ganz en Tapfere!